CELEX: 32019D1924
Language: ro
Date: 2019-07-31 00:00:00
Title: Decizia (PESC) 2019/1924 a Consiliului din 31 iulie 2019 privind semnarea și încheierea Acordului dintre Uniunea Europeană și guvernul Republicii Mali privind statutul misiunii PSAC a Uniunii Europene în Mali (EUCAP Sahel Mali)

20.11.2019   
               
               
                  RO
               
               
                  Jurnalul Oficial al Uniunii Europene
               
               
                  L 299/1
               
            
         DECIZIA (PESC) 2019/1924 A CONSILIULUI
         din 31 iulie 2019
         privind semnarea și încheierea Acordului dintre Uniunea Europeană și guvernul Republicii Mali privind statutul misiunii PSAC a Uniunii Europene în Mali (EUCAP Sahel Mali)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 37, coroborat cu articolul 218 alineatele (5) și (6) din Tratatul privind funcționarea Uniunii Europene,
         având în vedere propunerea Înaltului Reprezentant al Uniunii pentru afaceri externe și politica de securitate
         întrucât:
         
                     (1)
                  
                  
                     La 15 aprilie 2014, Consiliul a adoptat Decizia 2014/219/PESC (1) privind misiunea PSAC a Uniunii Europene în Mali (EUCAP Sahel Mali).
                  
               
                     (2)
                  
                  
                     Articolul 9 din Decizia 2014/219/PESC prevede că statutul EUCAP Sahel Mali și al personalului acesteia, inclusiv, după caz, privilegiile, imunitățile și alte garanții necesare pentru executarea și derularea în bune condiții a EUCAP Sahel Mali, face obiectul unui acord încheiat în temeiul articolului 37 din Tratatul privind Uniunea Europeană și în conformitate cu procedura prevăzută la articolul 218 din Tratatul privind funcționarea Uniunii Europene.
                  
               
                     (3)
                  
                  
                     Acordul sub forma unui schimb de scrisori între Uniunea Europeană și Republica Mali (2) (denumit în continuare „acordul sub forma unui schimb de scrisori”), aprobat prin Decizia 2014/853/PESC a Consiliului (3) și încheiat între Uniunea Europeană și Republica Mali la 31 octombrie 2014, a conferit EUCAP Sahel Mali un statut în Mali.
                  
               
                     (4)
                  
                  
                     La 12 iunie 2017, Consiliul a autorizat începerea negocierilor cu Republica Mali în vederea încheierii unui acord cu privire la statutul EUCAP Sahel Mali (denumit în continuare „acordul”) care să înlocuiască acordul sub forma unui schimb de scrisori.
                  
               
                     (5)
                  
                  
                     Acordul ar trebui aprobat,
                  
               ADOPTĂ PREZENTA DECIZIE:
         
            Articolul 1
            Se aprobă, în numele Uniunii, Acordul dintre Uniunea Europeană și guvernul Republicii Mali privind statutul misiunii PSAC a Uniunii Europene în Mali (EUCAP Sahel Mali).
            Textul acordului este atașat la prezenta decizie.
         
         
            Articolul 2
            Președintele Consiliului este autorizat să desemneze persoana sau persoanele împuternicite să semneze acordul prin care Uniunea își asumă obligații.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 31 iulie 2019.
            
               
                  Pentru Consiliu
               
               
                  Președintele
               
               T. TUPPURAINEN
            
         
         
            (1)  Decizia 2014/219/PESC a Consiliului din 15 aprilie 2014 privind misiunea PSAC a Uniunii Europene în Mali (EUCAP Sahel Mali) (JO L 113, 16.4.2014, p. 21).
         
            (2)  Acord sub forma unui schimb de scrisori între Uniunea Europeană și Republica Mali privind statutul misiunii PSAC a Uniunii Europene în Mali (EUCAP Sahel Mali) (JO L 344, 29.11.2014, p. 3).
         
            (3)  Decizia 2014/853/PESC a Consiliului din 8 octombrie 2014 privind semnarea și încheierea, în numele Uniunii, a Acordului sub forma unui schimb de scrisori dintre Uniunea Europeană și Republica Mali privind statutul misiunii PSAC a Uniunii Europene în Mali (EUCAP Sahel Mali) (JO L 344, 29.11.2014, p. 1).